Temeljem članka 10. Odluke o provedbi izbora za članove vijeća mjesnih odbora na području Općine Kloštar Ivanić (Glasnik Zagrebačke županije br. 34/13) Izborno povjerenstvo Općine Kloštar Ivanić propisuje

**OBVEZNE UPUTE BROJ 3**

**Postupak kandidiranja za izbor članova vijeća mjesnih odbora:**

**Bešlinec, Čemernica Lonjska, Donja Obreška, Gornja Obreška, Kloštar Ivanić, Križci, Lipovec Lonjski, Predavec, Sobočani, Stara Marča i Ščapovec**

1. Liste za izbor članova Vijeća predlažu političke stranke registrirane u Republici Hrvatskoj i

birači.

2. Pravo predlaganja kandidacijskih lista imaju sve političke stranke registrirane u Republici

Hrvatskoj na dan stupanja na snagu odluke o raspisivanju izbora.

Kandidacijsku listu može predložiti jedna politička stanka te dvije ili više političkih stranaka.

Političke stanke samostalno utvrđuju redoslijed kandidata na kandidacijskim listama na način

predviđen statutom političke stranke, odnosno u skladu s posebnim odlukama donesenim na

temelju statuta.

Političke stanke određuju na temelju odredbi svojih statuta ovlaštenog podnositelja

kandidacijske liste.

3. Pravo predlaganja kandidacijskih lista imaju i birači.

Kada birači kao ovlašteni predlagatelji predlažu kandidacijsku listu grupe birača za

pravovaljanost kandidacijske liste dužni su prikupiti odgovarajući broj potpisa, u zavisnosti od

broja stanovnika odnosnog mjesnog odbora, i to:

* do 350 stanovnika 25 potpisa birača
* više od 350 do 500 stanovnika 35 potpisa birača
* više od 500 do 1000 stanovnika 50 potpisa birača
* više od 1000 do 2500 stanovnika 70 potpisa birača
* više od 2500 do 5000 stanovnika 110 potpisa birača

Za broj stanovnika u smislu stavka 1. ovog članka uzima se broj stanovnika prema posljednjem

popisu stanovnika.

Podnositelji kandidacijske liste grupe birača su prva tri po redu potpisnika kandidacijske liste.

Kandidat može biti podnositelj i potpisnik kandidacijske liste na kojoj se kao kandidat

nalazi.

4. U prijedlogu kandidacijske liste navodi se: naziv kandidacijske liste i nositelj liste, a kandidati

moraju biti na listi poredani od rednog broja 1 zaključno do rednog broja koliko se kandidata

bira.

Ako predlagatelj predloži više kandidata od predviđenog broja članova Vijeća, smatra se da su

pravovaljano predloženi samo kandidati zaključno do broja koji se bira.

Ako predlagatelj predloži manje kandidata od predviđenog broja članova Vijeća, kandidacijska

lista nije pravovaljana.

5. U prijedlogu kandidacijske liste za svakog kandidata obavezno se navode ime i prezime

kandidata, nacionalnost, prebivalište, datum rođenja, OIB i spol .

Uz prijedlog kandidacijske liste dostavljaju se i očitovanja svih kandidata o prihvaćanju

kandidature ovjerena od javnog bilježnika ili Izbornog povjerenstva.

Naziv liste navodi se punim imenom stranke, odnosno stranaka koalicije, a ako postoji, navodi

se i skraćeni naziv stranke, odnosno stranačke koalicije, koja je listu predložila.

Ako je listu predložila grupa birača, njen naziv je «kandidacijska lista grupe birača Mjesnog

odbora \_\_\_\_\_\_\_\_\_\_\_\_\_\_\_ ».

Nositelj kandidacijske liste je prvi predloženi kandidat na listi.

Kada kandidacijsku listu predlaže grupa birača uz prijedlog kandidacijske liste dostavlja se i

obrazac s potpisima birača koji podržavaju kandidacijsku listu sa slijedećim podacima: ime i

prezime, prebivalište birača, broj važeće osobne iskaznice birača i mjesto njezina izdavanja

te potpis birača.

6. Policijski službenici, djelatne vojne osobe, službenici i namještenici u Oružanim snagama

Republike Hrvatske, ne mogu biti članovi Vijeća.

7. Prijedlozi kandidacijskih lista moraju biti dostavljeni Izbornom povjerenstvu najkasnije u

roku od 14 dana od dana stupanja na snagu odluke o raspisivanju izbora.

Ako Izborno povjerenstvo ocijeni da kandidacijska lista nije podnesena u skladu s

odredbama ove Odluke, pozvat će podnositelja da u roku od 48 sati, a najkasnije do isteka

roka za kandidiranje, ukloni uočene nedostatke.

Izborno povjerenstvo može podnositelju kandidacijske liste odrediti i kraći rok za uklanjanje

nedostataka ako rok za kandidiranje istječe za manje od 48 sati.

Izborno povjerenstvo utvrđuje pravovaljanost predloženih kandidacijskih lista.

Pravovaljane kandidacijske liste, Izborno povjerenstvo će prihvatiti, a nepravodobne

nepravovaljane kandidacijske liste rješenjem odbaciti, odnosno odbiti.

8. Političke stranke registrirane u Republici Hrvatskoj, koje su predložile kandidacijske liste

(dalje liste) za članove Vijeća mjesnih odbora na području Općine Kloštar Ivanić, mogu na

način propisan njihovim Statutom ili posebnom odlukom donesenom na temelju Statuta,

odustati od predložene liste najkasnije 48 sati nakon što je kao prihvaćena bila objavljena od

Izbornog povjerenstva.

9. Za „kandidacijsku listu grupe birača“ odluku o odustajanju donosi nositelj liste.

Pisana obavijest o odustanku mora prispjeti (biti zaprimljena u) Izbornom povjerenstvu

najkasnije 48 sati nakon što je lista kao prihvaćena bila objavljena od strane Izbornog

povjerenstva.

Odustanak jednog ili više kandidata s kandidacijske liste nije dopušten nakon isteka roka za

kandidiranje te se odustanak nekog od kandidata neće uvažiti i takva će kandidacijska lista

ostati pravovaljanom s imenima svih objavljenih kandidata.

10. Ako neki od kandidata na kandidacijskoj listi umre u vremenu od dana objave kandidacijske

liste politička stranka odnosno dvije ili više političkih stranaka koje su predložile kandidata i

podnositelj kandidacijske liste grupe birača, mogu umjesto njega predložiti novog kandidata,

bez prikupljanja potpisa, sve do 10 dana prije dana održavanja izbora.

Kandidat koji je umro brisat će se s kandidacijske liste, a kandidat kojim je dopunjena

kandidacijska lista stavlja se na posljednje mjesto na listi. Redoslijed ostalih kandidata na

listi navedenih iza kandidata koji je umro pomiče se za jedno mjesto prema gore.

Ako je kandidat koji je umro nositelj liste, lista će se dopuniti na gore navedeni način, a

nositelj liste postat će drugi po redu kandidat naveden na kandidacijskoj listi.

Kandidacijska lista dopunjena novim kandidatom objavljuje se na oglasnoj ploči i

internetskim stranicama u roku od 24 sata od izvršene dopune kandidacijske liste.

Ako neki od kandidata na kandidacijskoj listi umre u vremenu kraćem od 10 dana prije dana

održavanja izbora, kandidacijska lista smatrat će se pravovaljanom.

KLASA: 014-02/18-01/01

URBROJ: 238/14-15-18-5

Kloštar Ivanić, 30.01.2018.

**IZBORNO POVJERENSTVO**

**Predsjednik**

**Nenad Tudor, dipl.iur.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**