Temeljem članka 10. Odluke o provedbi izbora za članove vijeća mjesnih odbora na području Općine Kloštar Ivanić (Glasnik Zagrebačke županije br. 34/13) Izborno povjerenstvo Općine Kloštar Ivanić propisuje

**OBVEZATNE UPUTE BROJ 1**

**REDOSLIJED IZBORNIH RADNJI I TIJEK ROKOVA**

**1.** Općinsko vijeće Općine Kloštar Ivanić donijelo je dana 30. siječnja 2018. godine Odluku o raspisivanju izbora za članove vijeća mjesnih odbora na području Općine Kloštar Ivanić.

Odluka Općinskog vijeća Općine Kloštar Ivanić stupa na snagu 30. siječnja 2018. godine.

Izbori će se održati u nedjelju **04. ožujka 2018. godine.**

**2.** Rokovi teku od dana **31. siječnja 2018. godine u 00:00 sati.**

**3.** Prijedlozi kandidacijskih lista za izbor članova Vijeća mjesnih odbora moraju biti dostavljeni (biti zaprimljeni u) Izbornom povjerenstvu, najkasnije u roku od 14 (četrnaest) dana od dana stupanja na snagu Odluke o raspisivanja izbora, dakle

**do 24:00 sata 14. veljače 2018. godine.**

**4.** Izborno povjerenstvo sastavit će i za svaki mjesni odbor na oglasnim pločama mjesnog odbora i na internetskim stranicama Općine Kloštar Ivanić objaviti sve pravovaljano predložene liste za izbor članova Vijeća mjesnih odbora, kao i zbirnu listu i to u roku od 48 sati od isteka roka propisanog za postupak kandidiranja i podnošenja lista i to zaključno

**do 24:00 sata 16. veljače 2018. godine.**

**5.** Izborna promidžba počinje od dana objave zbirne kandidacijske liste i traje zaključno do 24:00 sata prije dana održavanja izbora dakle

**do 24:00 sata 02. ožujka 2018. godine.**

**6.** Zabrana izborne promidžbe (izborna šutnja) kao i svako objavljivanje prethodnih rezultata ili procjena rezultata izbora traje tijekom cijelog dana koji prethodi danu održavanja izbora, kao i na dan održavanja izbora i to

**od 00:00 sati 03. ožujka 2018.**

**do zaključno 21:00 sati 04. ožujka 2018. godine.**

**7.** Izborno povjerenstvo objavit će koja su biračka mjesta određena s naznakom koji birači imaju pravo glasovati na pojedinim mjestima, najkasnije 15 dana prije dana održavanja izbora, dakle

**do 24:00 sata 16. veljače 2018. godine.**

**8.** Izborno povjerenstvo mora imenovati članove i zamjenike članova biračkih odbora najkasnije 10 dana prije dana održavanja izbora za članove Vijeća mjesnih odbora, dakle

**do 24:00 sata 21. veljače 2018. godine.**

**9.** Glasovanje traje neprekidno

**04. ožujka 2018. godine od 07:00 sati do 19:00 sati.**

Biračko mjesto se zatvara u **19.00 sati.** Biračima koji se zateknu na biračkom mjestu omogućiti će se glasovanje i nakon 19:00 sati.

**10.** Birački odbor mora u što kraćem roku dostaviti zapisnik o svome radu s ostalim izbornim materijalom Izbornom povjerenstvu.

**11.** Izborno povjerenstvo utvrdit će rezultate glasovanja na biračkim mjestima najkasnije u roku od 24 sata od zatvaranja biračkih mjesta, dakle

**do 19:00 sati 05. ožujka 2018. godine.**

**12.** Izborno povjerenstvo kada utvrdi rezultate glasovanja za članove Vijeća mjesnih odbora objavit će odmah rezultate izbora.

**ZAŠTITA IZBORNOG PRAVA**

**13.** Izborno povjerenstvo obavlja opći nadzor pravilnosti izbora za članove vijeća mjesnih odbora.

**14.** Prigovor zbog nepravilnosti u postupku kandidiranja ili u postupku izbora za članove vijeća mjesnih odbora mogu podnijeti političke stranke, nositelji kandidacijske liste birača, kandidati, najmanje 5% birača mjesnog odbora u kojem se provode izbori.

**15.** Prigovori zbog nepravilnosti u postupku kandidiranja i izbora članova vijeća mjesnih odbora podnose se Izbornom povjerenstvu u roku od 48 sati, računajući od isteka dana kada je izvršena radnja na koju je stavljen prigovor.

**16.** Prigovore zbog nepravilnosti u postupku kandidiranja i izbora članova Vijeća mjesnih odbora rješava Izborno povjerenstvo i to u roku od 48 sati od dana kada mu je dostavljen prigovor, odnosno od dana kada su mu dostavljeni izborni materijali na koje se odnosi prigovor.

**17.** Ako Izborno povjerenstvo rješavajući po prigovoru, utvrdi da je bilo nepravilnosti koje su bitno utjecale na rezultate izbora, poništiti će radnje u tom postupku i odrediti da se te radnje ponove u roku koji mora osigurati održavanje izbora na dan za koji su raspisani.

Ako ne postoji mogućnost ponavljanja poništenih radnji ili ako se nepravilnosti odnose na postupak glasovanja, a bitno su utjecale na rezultat izbora, Izborno povjerenstvo mjesnih odbora poništit će izbore i odrediti rok u kojem će se održati ponovljeni izbori.

**18.** Protiv rješenja Izbornog povjerenstva podnositelj prigovora koji je nezadovoljan takvim rješenjem ima pravo žalbe Uredu državne uprave u Zagrebačkoj županiji.

Žalba se podnosi putem Izbornog povjerenstva i to u roku od 48 sati računajući od dana kada je primljeno pobijeno rješenje.

Ured državne uprave u Zagrebačkoj županiji dužan je donijeti odluku o žalbi u roku od 48 sati od dana primitka žalbe.

**19.** Podneseni prigovor, odnosno žalba u postupku zaštite izbornog prava ne odgađaju obavljanje izbornih radnji.

**20.** Ove Obvezatne upute objavit će se na službenim internet stranicama Općine Kloštar Ivanić, a stupaju na snagu danom donošenja.

KLASA: 014-02/18-01/01

URBROJ: 238/14-15-18-3

Kloštar Ivanić, 30.01.2018.

**IZBORNO POVJERENSTVO**

**Predsjednik**

**Nenad Tudor, dipl.iur.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**